kardosdrur/scandi-wiki huggingface dataset:
Gunderstedgaard

Gunderstedgaard i Gundersted Sogn, Slet Herred, Aalborg Amt, er en  herregård, kendt fra 15 århundrede, og ejedes omkring 1600 af familien Rosenkrantz, derefter af slægten Due og havde fra omtrent midten af 17. århundrede til 1794 ejer fælles med Krastrup; i forrige århundrede tilhørte den R. Schougaard, N. Laugesen, Chr. Lassen og fra 1875 familie Bie; det sidste gods solgtes 1804;
Den nuværende hovedbygning er opført i 1942, ombygget i 1972.

Ejere 
(1639-1660) Manderup Jørgensen Due
(1660-1662) Anne Albretsdatter Skeel gift Due
(1662-1699) Bernt Manderupsen Due
(1699-1710) Manderup Berntsen Due
(1710-1725) Charlotte Amalie Gjøe gift (1) Due (2) Rantzau
(1725-1755) Christian Ottesen greve Rantzau
(1755-1757) Gerhard Hansen de Lichtenberg
(1757-1792) Marcus Pauli Marcussen
(1792) Poul Marcussen / Ulrich Christian von Schmidten
1875 Winther & Rasmussen
1986-nu Ole Frits Larsen / Åse Birgitte Pedersen

Eksterne kilder/henvisninger 

 Trap Danmark  3. Udgave 4. Bind: Hjørring, Thisted, Aalborg, Viborg og Randers Amter, Gundersted Sogn, Slet Herred  

Herregårde i Aalborg Amt
Lokaliteter i Vesthimmerlands Kommune
Albert Wigand (botaniker)

Julius Wilhelm Albert Wigand (født 21. april 1821 i Treysa, Hessen, død 22. oktober 1886 i Marburg) var en tysk botaniker.

Wigand var professor i botanik og direktør for den botaniske have i Marburg. Af hans skrifter kan fremhæves: Kritik und Geschichte der Lehre von der Metamorfose der Pflanze (Leipzig 1846); Intercellularsubstanz und Cuticula (Braunschweig 1850), i hvilken han imødegik Hugo von Mohls opfattelse og begrundede den endnu gængse; Der Darwinismus und die Naturforschung Newtons und Cuviers (Braunschweig 1874), hvori han bekæmper Darwins lære; Lehrbuch der Pharmakognosie (2. oplag, Berlin 1874). I sine studier Genealogie der Urzellen (Braunschweig 1872) og Entstehung und Fermentwirkung der Bakterien (Marburg 1884) har han forfægtet meget omdisputable meninger.

Kilder 

 

Botanikere fra Tyskland
Ansatte ved Marburgs Universitet
Tyskere i 1800-tallet
Albert Wigand

Albert Wigand henviser til:

 Albert Wigand (botaniker) (1821–1886) – tysk botaniker
 Albert Wigand (meteorolog) (1882–1932) – tysk meteorolog
 Albert Wigand (kunstner) (1890–1978) – tysk tegner og maler
Ringkøbing-Skjern Museum

Ringkøbing-Skjern Museum er et fusionsmuseum for museer i Ringkøbing-Skjern Kommune. Ringkøbing Museumsforening blev stiftet i 1908 og har haft base i den nuværende bygning siden 1922.

2013 var der 14 tilknyttede museer:
 Bork Vikingehavn
 Lyngvig Fyr
 Abelines Gaard (fredet bygning)
 Strandgaarden (fredet bygning)
 Kaj Munks Præstegård
 Bundsbæk Mølle
 Dejbjerg Jernalder
 Skjern Å Museet ('Bymuseet Skjern' ?)
 Skjern Reberbane
 Skjern Vindmølle
 Hattemagerhuset
 Gåsemandens Gård (fredet bygning)
 Fahl Kro
 Ringkøbing Museum

Referencer

Eksterne henvisninger 

 Ringkøbing-Skjern Museums hjemmeside
 Om museet 

Museer i Region Midtjylland
Museum
Etableret i 1908
Kultur i Ringkøbing
Statsanerkendte museer i Danmark
Gåsemandens Gård

Gåsemandens Gård (eller Gåsemandens Hus) er et fredet, firlænget husmandssted næsten uændret fra slutningen af 1800-tallet i Hemmet sydvest for Skjern tæt ved Ringkøbing Fjord i Vestjylland.
 
Benævnelsen "Gåsemandens Gård" skyldes, at ejendommens ejer i perioden 1952-1990, Sigfred Christensen, ernærede sig ved et betydeligt gåsehold.

Da Sigfred Christensen døde uden arvinger i 1990, meddelte Skjern-Egvad Museum skifteretten at hele ejendommen burde bevares i en museal sammenhæng.

Referencer

Eksterne henvisninger
 
 Om Gåsemandens Gård  hos Levendehistorie.dk
 Gåsemandens Gård hos "Gårdens bygninger - fredede landbrugsbygningers brug og bevaring" (GaardensBygninger.dk) − Omfattende materiale med beskrivelser, fotos og opmålinger.

Museer i Region Midtjylland
Bygninger, konstruktioner og anlæg i Ringkøbing-Skjern Kommune
NTT docomo

(, , ) er dominerende mobiltelefonioperator i Japan. Navnet er officielt en forkortelse af "do communications over the mobile network", og er desuden et sammensat ord dokomo, som betyder "overalt" på japansk.  Docomo udbyder telefoni, videotelefoni, internet, email og SMS services. Virksomhedens hovedkvarter er i Sanno Park Tower i Nagatachoo i Chiyoda i Tokyo. Virksomheden har 22.995 medarbejdere (2011). Det børsnoterede selskab er majoritetsejet af Nippon Telegraph and Telephone Corporation (60,24 %).

Docomo blev etableret som et datterselskab til Nippon Telegraph and Telephone (NTT) i august 1991 og skulle varetage mobiltelfoni-delen. 

NTT Docomo har over 53 mio. kunder (marts 2008), hvilket udgør mere end halvdelen af Japans mobiltelefoni-marked. Koncernen har datterselskaber i Europa og i Nordamerika. NTT Docomo har desuden en 26 % andel i et joint venture med Tata i Indien.

Jordskælvsvarslingssystem 
Fra 2008 begynde Docomo at tilbyde en service kaldet "Area Mail Disaster Information Service" som udsender jordskælvsadvarselsbeskeder fra Japans meteorologiske institut. Servicen tilbydes uden ekstra omkostninger og har en unik besked-tone.

Civilbeskyttelsessystem 
Fra 2014 under Japans civilbeskyttelseslov, begyndte Docomo at tilbyde en service kaldet "Area Mail Disaster and Evacuation Information Service" som udsender J-Alert-beskeder (inklusive jordskælvsadvarsler) fra Japan Fire and Disaster Management Agency til kunder med kompatible telefoner (fx iPhone 5s, Samsung Galaxy, Sony XPERIA).

Maskot 
Virksomhedens maskot er Docomodake, en champignon som er ret kendt i Japan. Han er helt i et Nintendo DS puslespil og i videospillet, Boing! Docomodake DS.

Kilder 

 FY2007 Annual Report. NTT Docomo, Inc., June 12, 2008.
 Ito, Takayuki (2006). "Japanese Cellular Phones FAQ ". euc.JP. August 6, 2006.
 Docomo corporate information

Eksterne henvisninger 

NTT Docomo website
NTT Docomo Global website 
NTT Docomo Service Area
NTT DOCOMO USA
DOCOMO Innovations
DOCOMO Communications Laboratories Europe GmbH
DOCOMO Beijing Research Labs
Yahoo! - NTT Docomo, Inc. Company Profile
Tata DOCOMO Web site (India)
DOCOMO PACIFIC Web site
Symbian Found

Teleselskaber
Virksomheder i Tokyo
Telekommunikationsvirksomheder fra Japan
Etableret i 1991
Hjem 2014

Hjem 2014 er det syttende studiealbum af den danske sangerinde Sanne Salomonsen, der udkommer den 27. oktober 2014 Mermaid Records. Albummet indeholder sange fra Sneakers, Anne Linnet Band og Sanne Salomonsens bagkatalog i afdæmpede versioner. Efter at have turneret med Hjem 2014-turneen besluttede Sanne Salomonsen at indspille hendes favoritter, sammen med musikerne Annika Askman, Morten Woods, og Nikolaj Steen, der også har produceret albummet. Sanne Salomonsen har udtalt at hun med albummet havde lyst til at at synge ballader og "træde ud af rock-mama rollen".

Albummet debuterede på tredjepladsen af hitlisten, med 1033 solgte eksemplarer i den første uge. Hjem 2014 blev genudgivet den 17. februar 2015, med sangen "Nonetheless" som er en duet med den svenske sangerinde Marie Bergman. Sangen deltog ved semifinalen til Melodifestivalen 2015, hvor den ikke kvalificerede til finalen. I oktober 2015 modtog albummet guld for 10.000 solgte eksemplarer.

Spor

Medvirkende 
 Sanne Salomonsen – vokal
 Annika Askman – klaver, Rhodes, kor
 Morten Woods – guitar, bas, kor
 Nikolaj Steen – trommer, bas, keyboard, kor, producer, arrangement
 Rune Braager – vokalproducer
 Henrik Seifert – executive producer
 Frank Birch Pontoppidan – indspilning, mixer
 Mads Mølgård Helbæk – indspilning, mixer
 Björn Engelmann – mastering

Hitlister og certificeringer

Ugentlige hitlister

Årslister

Certificeringer

Kilder 

Album fra 2014
Sanne Salomonsen-album
Valborg Heinesen

Valborg Heinesen (født 12. november 1986) fra Tórshavn er en færøsk atlet som løber de lange distancer. Hun har bl.a. vundet guld ved Island Games i 10.000 meter løb og i halvmarathon og bronze i DM i marathon. Heinesen studerede medicin i Polen fra 2007-2013 og arbejder siden 2014 som læge ved Hvidovre Hospital og før det ved Bispebjerg Hospital i København.

Karriere

HC Andersen maraton og DM i maraton 2014 i Odense 
Heinesen deltog ved danmarksmesterskabet i maraton, som blev afholdt den 28. september 2014 i Odense til H.C. Andersen martaton. Heinesen blev nummer tre og vandt derved bronze med tiden 2.49.37, som var ny færøsk rekord. Den forrige rekord var sat af Joan Bláfoss. Over 4000 atleter deltog. Heinesen løb for Sparta.
 Bronze i DM maraton med tiden 2.49.37, som var ny færøsk rekord.

DM 2014 
 Sølv i 5000 meter med tiden 17.30,22 min., som var ny færøsk rekord. (Den gamle rekord var sat af Bjørk Herup Olsen i Princeton i april 2012 med tiden 17.37,04.) Løbet blev afholdt den 3. august 2014.

VM i halvmaraton 2014 i København
 Ny færøsk rekord sat den 29. marts 2014 i VM i halvmaraton i København, med tiden 1.21.19. Sammenlagt blev hun nummer 94 af mere end 8.000 kvinder og nummer fire i sin aldersgruppe af kvinder 25-29 år.

Cross Challenge i landevejsløb 2014 
 Nr. 8 i 15 km landevejsløb med tiden 58.43 min. som var ny færøsk rekord.

Island Games 2013 
Valborg Heinesen deltog ved Island Games 2013, hvor hun repræsenterede Færøerne. Hun vandt guld i 10.000 meter løb og i halvmaraton for kvinder.
 Guld i 10.000 meter løb med tiden 38:01.20
 Guld i halvmaraton med tiden 1:25:37

Halvmaraton i Prag 2013 
 Nr. 22 ud af godt 2.200 kvinder og nr. 200 af alle 8600 deltagere med tiden 1.24.18, som var ny færøsk rekord.

Referencer 

Atleter fra Færøerne
Atleter fra Sparta Atletik
Langdistanceløbere fra Færøerne
Langdistanceløbere fra Danmark
Wendell Meredith Stanley

Wendell Meredith Stanley (født 16. august 1904, død 15. juni 1971) var en amerikansk biokemiker og virologist Sammen med James B. Sumner og John Howard Northrop modtog han Nobelprisen i kemi i 1946 for deres arbejde med enzymer, proteiner og vira.

Stanley blev født i Ridgeville, Indiana og blev bachelor i kemi fra Earlham College i Richmond, Indiana. Han tog derefter en kandidat på University of Illinois, hvor han blev færdig 1927, hvorefter, han blev Ph.D. i kemi to år senere. Han skrev bogen Chemistry: A Beautiful Thing, som blev nomineret til Pulitzerprisen. Han fik udgivet mere en 150 videnskabelige artikler.

Referencer 

Kemikere fra USA
Nobelprismodtagere i kemi
Forfattere fra USA
Leyte

Leyte er en ø i Filippinerne. Størstedelen af øen hører til provinsen Leyte, men den sydlige del udgør siden 1959 provinsen Southern Leyte. Leyte og dens største by, Tacloban City, blev i november 2013 hårdt ramt af tyfonen Haiyan.

Øer i Filippinerne
Hanne Finsen

Hanne Finsen (født 8. marts 1925 i København) er en dansk kunsthistoriker og museumsdirektør.

Finsen blev student fra Øregaard Gymnasium i 1943, og læste herefter kunsthistorie på Københavns Universitet.

Hun var fra 1953-57 ansat ved Maleri- og skulptursamlingen på Statens Museum for Kunst.

I 1957 blev Hanne Finsen gift med journalist og teaterdirektør Knud Poulsen (1920-2003).

Hun var direktør for Den Hirschsprungske Samling 1978−85, og for Ordrupgaardsamlingen 1978-95.

Eksterne kilder/henvisninger 
 Hanne Finsen på Den Store Danske Encyklopædi
 Hanne Finsen på Dansk Kvindebiografisk Leksikon

Museumsfolk fra Danmark
Kunsthistorikere fra Danmark
Personer fra København
Personer i Dansk Kvindebiografisk Leksikon
Personer i Kraks Blå Bog
Finnmarksloven

Finnmarksloven (Lov om retsforhold og forvaltning af grund- og naturressourcer i Finnmark fylke) regulerer rettighedsforholdene til grund- og naturressourcerne på den tidligere statsgrund Finnmark. Loven, som blev vedtaget af Stortinget 17. juni 2005, skal sikre grundlaget for samisk kultur indenfor folkerettens rammer om urfolks rettigheder og samtidig sikre den ikke-samiske befolknings rettigheder i fylket.

Staten ejede gennem Statskog omkring 96 % af jorden i Finnmark frem til 2005. Med indførslen af finnmarksloven blev jorden overført til Finnmarkseiendommen (FeFo) 1. juli 2006. Fra dette tidspunktet trådte FeFo ind i Statskogs tidligere position som ejer af jorden i Finnmark. FeFo's bestyrelse udnævnes af Finnmark fylkesting og Sametinget med tre repræsentanter hver. Formandskabet går på omgang mellem Sametinget og fylkestinget.

Baggrunden for loven 
Baggrunden for Stortingets vedtagelse om Finnmarksloven var behovet for at afklare spørgsmålet om samiske rettigheder 25 år efter striden om udbygningen af Alta-Kautokeino vassdraget i 1980. Samer og norske myndigheder blev dengang enige om at udrede samiske kulturelle, politiske og arealbaserede rettigheder i Finnmark. Udredningerne har været omfattende og er foretaget af forskellige grupper i Samerettsutvalget.

I 2003 fremlagde regeringen det første forslag til lov om ny regulering af fælles stat i Finnmark. Både lovforslaget og lovprocessen blev kritiseret for at være i strid med folkerettens bestemmelser om urfolks rettigheder. Stortinget gennemførte egne konsultationer direkte med Sametinget og Finnmark fylkesting og kom i denne proces frem til det lovforslag, der blev vedtaget som lov nr. 85 af 17. juni 2005. Både Sametinget og Finnmark fylkesting vedtog at tilslutte sig det endelige lovforslag.

Finnmarkskommissionen 
Finnmarkskommissionen blev udpeget i marts 2008 med hjemmel i Finnmarksloven. Kommissionen skal kortlægge om der findes grupper og enkeltpersoner, som har oparbejdet rettigheder til at bruge eller eje jorden som Finnmarksejendommen overtog fra staten. Medlemmerne af kommissionen er Jon Gauslaa (leder), Ole Henrik Magga, Anne Marit Pedersen, Hilde Heggelund og Kjell Næss. Med undtagelse af Magga, som er professor på Samisk Høgskole, er samtlige medlemmer heltidsansatte i kommissionen.

Kommissionen blev udpeget af regeringen i marts 2008.

Udmarksdomstolen 
Udmarksdomstolen er en særdomstol for Finnmark som skal dømme i tvistesager, hvor der er uenighed eller tvivl om hvem som har brugs- eller ejendomsret til arealer eller ressourcer i et område. I modsætning til kommissionen fungerer domstolen ikke af egen drift. Den skal behandle de sager, som bringes ind for den af parter, som er uenige i kommissionens konklusioner. Udmarksdomstolen var per oktober 2011 ikke udpeget.

Eksterne henvisninger 
 Finnmarksloven på Lovdata 
 Finnmarksloven.no
 fefo.no  Finnmarkseiendommen
 
 Finnmark fylkeskommune om loven 
 Gáldu - Kompetancecenteret for urfolks rettigheder om loven 
 Finnmarkommissionens hjemmesider

Finnmark
Norges politik
Denso

() er en multinational japansk producent af bil- og lastbildele. Koncernen har hovedsæde i Kariya i Aichi-præfekturet i Japan.

Efter at være blevet uafhængig af Toyota Motor, blev  grundlagt i 1949. Koncernen er en del af Toyota og det største ejerandele indehaves af Toyota Motor (24,77 %) og Toyota Industries (8,72 %). 41,2 % af virksomhedens omsætning er forbundet til forskellige bilproducenter i Japan, Tyskland, USA og Kina. Siden 2009 har Denso målt på omsætning været verdens største producent af bildele og omsætningen var 43,1 mia. amerikanske dollar.

I 2013 havde Denso Corporation 184 datterselskaber (68 i Japan, 34 i Amerika, 34 i Europa og 48 i Asien/Oceanien) med i alt 132.276 ansatte.

Navnet 
Denso stammer fra det japanske ord 電装 (Den-So), som er et sammensat ord af ordene Den-Ki (elektricitet) og So-Chi (udstyr).

Produkter 
Virksomheden udvikler og fremstiller forskellige autodele inklusive motorkomponenter, komponenter til klimaanlæg, komponenter til instrumentbræt, airbag-systemer, færdselsuhelds-forebyggende systemer og tændingssystemer. Denso fremstiller desuden varmesystemer til husstande og industrirobotter.

I 2014 var Densos globale salg fordelt som følger:

Automobilindustri:
 Varmesystemer 30,4 %
 Gearsystemer 35,0 %
 Elektroniske systemer 15,3 %
 Elektriske systemer 9,4 %
 Elektriske motorer 7,0 %
 Øvrige automobilprodukter 1,4 %

Ikke-automobilindustri:
 Industrisystemer og forbrugerprodukter 1,1 %
 Øvrige ikke-automobilprodukter 0,4 %

Kilder

Eksterne henvisninger 

 DENSO Corporation Japan  
 DENSO Global  
 DENSO Corporation English  

Toyota
Fremstillingsvirksomheder fra Japan
Etableret i 1949
Bildelevirksomheder
Roseto degli Abruzzi

Roseto degli Abruzzi, til dagligt kaldt Roseto, er en by og kommune i provinsen Teramo, i regionen Abruzzo i det centrale Italien. Byens navn betyder egentlig "Abruzzernes Roseto" og flertalsformen stammer fra den periode, hvor regionen var opdelt i provinser, der alle hed noget med Abruzzo. Ved udgangen af 2013 havde byen 25.463 indbyggere.

Historie 
Roseto er en ret ny by, og den er opstået som stationsby ved jernbanen fra Ancona til Foggia, der blev taget i brug i 1864. Stationen var i første omgang opkaldt efter den nærliggende by Montepagano, men i 1877 bestemte den senere kong Umberto 1. af Italien, at den nye by skulle hedde Rosburgo, og stationen hed derefter "Montepagano-Rosburgo". Det tyskklingende navn faldt i unåde efter 1. verdenskrig, og i 1927 blev byens og stationens navn ændret til "Roseto degli Abruzzi". Masseturismen efter 2. verdenskrig satte yderligere skub i byens udvikling, og den er nu den næststørste by i provinsen Teramo.

Geografi 
Byen ligger ved Adriaterhavet, nogle kilometer nord for det sted, hvor floden Vomano løber ud i havet. Roseto er blevet en populær ferieby, blandt andet i kraft af sine glimrende badestrande. Kysten langs byen omtales også som Lido delle Rose ("Rosenstranden"). Byen ligger ved motorvej A 14, der går langs Adriaterhavet, og der er også jernbaneforbindelse nord/syd langs Adriaterhavet.

Foruden selve Roseto omfatter kommunen bebyggelserne Campo a Mare, Casal Thaulero, Cologna Paese, Cologna Spiaggia, Montepagano, San Giovanni, Santa Lucia og Voltarrosto.

Demografi 
Grafen viser et støt stigende indbyggertal siden Italiens samling.

Økonomi 
Byens økonomi er dels baseret på turismen, dels på industri og håndværk. Der er mange små virksomheder, men også enkelte større transportvirksomheder. Byens største virksomhed er Rolli S.p.A., der har fabrikker i Parma og Roseto, og som i følge sin egen hjemmeside er leveringsdygtig i 326 forskellige frosne fødevareprodukter.

Sport 
På det sportslige område er Roseto bedst kendt for sit basketballhold, Roseto Sharks, der i 2014/2015 spiller i den tredjebedste italienske liga (Serie A2 Silver). Holdet spiller i byens sportshal, der har plads til 4.500 tilskuere.

Referencer

Eksterne links 

Byer i Abruzzo
Teramo (provins)
Almindelig hundegræs

 
Hundegræs (Dactylis glomerata) er en flerårig plante i græs-familien. Den vokser i 50-100 cm høje tuer på marker og langs veje. Småaksene sidder duskformet samlet i en ensidig top. Underarten skovhundegræs findes i muldrige løvskove.

Kendetegn 
Alm. hundegræs (Dactylis glomerata subsp. glomerata) kendes blandt andet på, at småaksets øvre yderavne og blomstens dækblad er stivhårede. Underarten skovhundegræs (Dactylis glomerata subsp. lobata) har glatte avner.

Hjemsted 
Hundegræs er oprindeligt hjemmehørende i Europa, Nordafrika og Asien, men er nu udbredt i alle tempererede områder af Jorden. Græsset er meget almindeligt i Danmark.

Anvendelse 
Hundegræs er en vigtig kulturplante, der dyrkes til høslæt og afgræsning.

Kilder 

 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  Arkiveret

Hundegræs
Det islandske får

Det islandske får er efterkommer af de får som de første bosættere i Island bragte med sig til landet i det 9. og 10. århundrede.

Det islandske får nedstammer fra Nordisk korthalefår som blandt andet er i familie med racerne Finnsheep, Romanov, Shetland, Spelsau og den svenske landrace. Alle disse racer nedstammer fra den europæiske korthalerace, som var i majoritet i Skandinavien og Storbritannien i det 8. og 9. århundrede. De største af disse racer er den islandske race og Romanov-racen.

Referencer

Eksterne henvisninger

 Om "Icelandic sheep"  af "North SheD group" ved Agricultural Research Institute of Iceland. 
 Kort  over udbredelsen af nordiske får : "The location of the origin of different breeds of Northern sheep." 

Fåreracer
Island
Kill Your Darlings

Kill Your Darlings er en film fra 2006, som er instrueret af Björne Larson og skrevet af Björne Larson og Johan Sandström . I et interview med Svenska Dagbladet, sagde Larson, at filmen er baseret på en virkelig begivenhed i hans liv, da han mødte en tilsyneladende flink mand på en internetcafe i Los Angeles, der endte med at forlade Larsson bundet og fastholdt i en ørken. Filmen har en cast af mange af de mest populære moderne svenske aktører (Fares Fares, far og sønStellan og Alexander Skarsgård, og Andreas Wilson fra den Oscar-nominerede film Evil) og nogle mindre kendte amerikanske skuespillere (Julie Benz, Greg Germann og Lolita Davidovitch).

Plot 
En svensk manuskriptforfatter (Andreas Wilson) prøver lykken i LA, men det er svært. For at tjene til lejen, skal han arbejde som fastfoodfotograf. Filmen handler om hans rejse i ørkenen med en fremmed kvinde (Lolita Davidovich) og tre forskellige karakterer på turen gennem ørkenen til en berømt psykolog; en selvmorderisk husmor (Benz), en slags gangster (Fares) og en transvestit (Alexander Skarsgård).

Cast
Lolita Davidovich som Lola
Andreas Wilson som Erik
Fares Fares som Omar
Alexander Skarsgård som Geert
Julie Benz som Katherine
John Larroquette som Dr. Bangley
Greg Germann som Stevens
Benito Martinez som Officer Jones
John Savage som Rock
Terry Moore som Ella Toscana
Skye McCole Bartusiak  som Sunshine
Michelle Bonilla som Susan (som Michelle C. Bonilla)
Scott Williamson som Rob Wolfton
Ashlyn Sanchez som Meadow
Michael Cutt  som Lou (som Michael J. Cutt)
Stellan Skarsgård  som Eriks far

Referencer

Eksterne henvisninger 
 

Svenske film fra 2006
Engelsksprogede film
Føde

Føde kan have flere betydninger:

 Føde (næring) - Energi til levende organismer
 At Føde, en proces, hvor et foster forlader moderen; se Fødsel
Regeringen Kristian Djurhuus III

Kristian Djurhuus' tredje regering var Færøernes regering fra 19. november 1968 til 12. december 1970. Den var en koalition mellem Sambandsflokkurin (SB), Javnaðarflokkurin (JF) og Sjálvstýrisflokkurin (SF), ledet af Kristian Djurhuus (SB). Regeringens eneste udskiftning var Atli Dams tiltrædelse efter Villi Sørensens død 1. januar 1970.

Eksterne links 
Færøernes lagmænd og regeringer siden 1948 

Djurhuus, Kristian 3
Politik i 1968
Politik i 1970
Otto Bock

Otto Bock henviser til flere personer.

 Otto F. Bock - (født 1881 – dødsdata ukendt) dansk atlet
 Otto Bock (køkkenchef) - (1883 – 1947) dansk køkkenchef
Rideskole

En rideskole er en sports- og fritidsinstitution, der tilbyder undervisning i ridning, dels dressurridning dels springridning. Undervisningen sker oftest gruppevis på rideskolens egne heste eller ponyer og ledes af en rideinstruktør. De fleste rideskoler drives af en rideklub. Mange rideskoler tilbyder opstaldning af folks private heste mod betaling.

Ridning